**ՀԻՄՆԱՎՈՐՈՒՄ  
ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2015 ԹՎԱԿԱՆԻ ԴԵԿՏԵՄԲԵՐԻ 4-Ի N 81-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Որոշման նախագիծը կազմվել է համաձայն «Տեղական ինքնակառավարման մասին» Հայաստանի Հանրապետության օրենքի 16-րդ հոդվածի 2-րդ մասի, Հայաստանի Հանրապետության կառավարության 2002 թվականի դեկտեմբերի 19-ի N 2052-Ն որոշմամբ հաստատված կարգի և հաշվի առնելով «Աբովյանի համայնքային կոմունալ տնտեսություն» համայնքային ոչ առևտրային կազմակերպության տնօրենի առաջարկությունը։ «Աբովյանի համայնքային կոմունալ տնտեսություն» համայնքային ոչ առևտրային կազմակերպության կողմից աղբահանության գծով հաշվառած 2015 թվականի հունվարի 1-ի դրությամբ առաջացած 74 592.0 հազար դրամ դեբիտորական պարտքն ընդգրկվել է Աբովյան համայնքի հաշվեկշռում և հաշվի է առնվել նաև այն հանգամանքը, որ մինչև 2012 թվականը գոյացած աղբահանության վճարները ժամկետանց և անհուսալի պարտքեր են, որոնք համայնքի բյուջեի համար հանդիսանում են անհուսալի եկամուտներ։ Որոշումը յուրաքանչյուր տարի փոփոխելու հետևանքով 2021 թվականի հունվարի 1-ի դրությամբ աղբահանության գծով առաջացած դեբիտորական պարտքը կազմել է 28 039.7 հազար դրամ։ Որոշման հիմքում դրվել է այն հանգամանքը, որ զիջելով համայնքի բնակիչների մինչև 2012 թվականը գոյացած աղբահանության վճարների պարտքերը՝ 2012-2021 թվականների գոյացած աղբահանության վճարների պարտքերը մարելու պայմանով:

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**